钦定古今图书集成/明伦汇编/闺媛典/第151卷 > 田禄妻徐氏
## 钦定古今图书集成/明伦汇编/闺媛典/第151卷 > 田禄妻徐氏

按《宁波府志》：“徐氏，奉化田禄妻。年二十八，生子甫五
月，禄患喉，不能言，垂没，瞪目视氏弗休。氏喻其意，泣
曰：‘君亡我寡，命也。舅姑老，妾当任其责。抚此遗孤，惟
力所至，天地鬼神可质也’。禄遂瞑目，氏举丧尽哀，勤
劬纺绩，教子读书。族人欲为请旌，氏辞弗许。守节四
十六年，卒年七十有三。”